Wikiloc - 244. Senderisme en tren: circular a St. Antoni i St. Pere de Vilamajor des de Llinars del Vallès pel SL C-126
Senderisme en tren
Senderisme en tren on Wikiloc
244. Senderisme en tren: circular a St. Antoni i St. Pere de Vilamajor des de Llinars del Vallès pel SL C-126 on Wikiloc

244. Senderisme en tren: circular a St. Antoni i St. Pere de Vilamajor des de Llinars del Vallès pel SL C-126
LA TRAVESSA Encantadora travessa que recorre la plana vallesana al voltant dels municipis de Sant Antoni i Sant Pere de Vilamajor sortint des de l'estació de Llinars del Vallès. La ruta explora la plana de Vilamajor, una extensa zona de conreu que s'estèn entre el contrafort sud del Montseny i el riu Mogent. La ruta s'omple de la verdor de l'ordi i del groc intens de la colza a finals del mes d'abril i principis de maig. Fer-la durant aquest època de l'any tot caminant entre les altes plantes de colza que envolten a trams el Camí Ral, visitar el Camp Gran tot groc i gaudir d'excel·lents vistes al Turó de l'Home com a teló de fons és una experiència força recomanable. Això sí, haurem d'estar atents al calendari i esperar el moment ideal. Tot i això, també podem fer la ruta en qualsevol moment de l'any. La travessa té prou al·licients com per emprendre-la durant tot l'any. Una gran sorpresa que aportarà la camianda és conèixer el nucli de La Força de Vilamajor el petit nucli de poblament medieval de Sant Pere de Vilamajor. D'especial interès és la Torre Roja el campanar romànic de base quadrada i de 25 metres d'alçada. A tocar de La Força hi ha el Centre d'Art La Rectoria, un antic edifici acondiconat com a museu amb un ampli ventall d'activitats que pretenen acostar l'art al gran públic. Davant de l'església de Sant Pere i la Torre Roja hi ha La Mongia, el punt d'informació sobre el Parc Natural del Montseny i també sobre Vilamajor i el seu entorn. HI podreu trobar mapes dels senders PR C-139 Pi Novell (Ruta ST239 Llinars a Aiguafreda) i del SL C-126 Sender de la Plana de Vilamajor, proposta que seguirem en la part alta del recorregut. Aquest indret és on té sortida el sender local i les seves variants. Tampoc podem oblidar el Castellnou de Llinars del Vallès, un bell exemple de palau renaixentista (s. XVI). Es troba dins del parc dels Corbera i tot i tenir horari d'obertura, aquest és molt ampli, i si es trobés tancat, el podem envoltar fàcilment, tant a l'anada com a la tornada, ja que hi passarem els dos cops. I entre tot això, i entre altres elements no relacionats i que també podrem veure mentre fem la caminada, trobarem: - Ermites: Sant Lleïr, Sant Pere de Vilamajor - Arbres particulars: alzina de Can Pou, el Roure Gros, ametller de Ca l'Escloper i un gran plataner al sot de l'Abellar - Fonts: font del Roure ELS SENDERS Durant la ruta trobarem diversos senders. Alguns, com el GR-97 i el PR C-139 els seguirem durant poca estona. Altres, com el Camí Ral durant uns quilòmetres. El que més seguirem és el SL C-126 Sender de la Plana de Vilamajor. No el fem íntegre, que és circular, però que el recorrerem en bona part. 1. SL C-126 Sender de la Plana de Vilamajor: sender local de 8,1 km de longitud si s'emprèn en tot el seu recorregut. D'acord amb el fullet que es pot recollir a la Mongia, el sender té diferents variants, tot i que tècnicament els senders locals no en tenen. Són més aviat recorreguts marcats coincidents amb el SL en diferents punts. Aquests són: - Itinerari de les Brugueres: 8,7 km (2h15min). A ponent del la serra Pla de del Vilamajor, a l'altra banda de la serra del Secà, hi ha el veinat agrícola de les Brugueres i el barri urbà de Les Faldes del Montseny. Visitarem un dels darrers enclavaments ramaders on destaquen les masies de can Pau o can Perera de Brugueres. - Itinerari de la Vallserena: 7 km (1h45min). A llevant del Vilamajor hi ha una vall que recull les aigües del sot de l'Om: la Vallserena Per arribar-hi ens caldrà enfilar-nos a les Tres Termes pels boscos mixtos d'alzina i pins per visitar la vall, resseguint un tram de la seva riera. - Itinerari de les Tres Termes: 5,4 km (1h 30). Vilamajor es troba en una zona típica del clima mediterrani, amb zones agrícoles, boscos de pins i alzines i boscos de ribera. En aquest itinerari ens enfilarem a les Tres Termes on es troben els vernats del Pla, del Sot de l'Om i de Vallserena. - Itinerari del Camp Gran: 4,3 km (1h15min). Vilamajor ha estat un poble tradicionalment agrícola i aquesta ruta ens portarà a visitar el Camp Gran i veure algunes de les masies més emblemàtiques del municipi: can Gras d'Avall, can Ribes, can Llinars, can Canal... Una passejada senzilla i curta a l'abast de tota la família. - Itinerari del Roure Gros: 2,6 km (45 min). Aquest itinerari ens porta al roure centenari "El Roure Gros' ia la seva font Una caminada curta i senzilla a l'abast de tota la familia. Caminarem per la carena del Pedr6 i can Romani on veurem uns indrets excepcionals. Passarem pel costatde la casa de can Bacs i ens enfilarem als Quatre Camins. 2. PR C-139 Sender el Pi Novell (18,4 km) petit recorregut que uneix el parc de Sauleda de St. Antoni amb La Calma passant pels cims de Samont i el Sui. Seguirem les seves marques durant poques estones. 3. Camí Ral Llinars-St. Antoni de Vilamajor. El Camí Ral trancorre per una agradabla pista que va entre camps de conreu d'ordi i colza, de vegades a tocar del torrent de Vallbona. DIFICULTAT Caminada sense dificultats. Tot i els 300 m que marca el gps d'ascens, no es noten gaire. Distància mitjana però que es de bon fer. Tant quan passem per Sant Pere a l'anada com a la tornada per Sant Antoni trobarem locals on poder parar a picar alguna cosa. També a la plaça de la vila de Linars, a tocar de l'estació. ELS TRENS Travessa circular amb sortida i arribada en una estació de la línia Barcelona-Portbou. Els caps de setmana circula un tren a l'hora, suficient per a programar una sortida adequada. - SORTIDA/ARRIBADA: estació de Llinars del Vallès: municipi de 10.000 hab. situat al nord de Granollers. L'estació es troba al sud-est del nucli urbà. Prop de l'estació hi ha la plaça de l'ajuntament, on podreu trobar algun forn i bar on poder esmorzar abans d'iniciar la ruta. Podeu consultar aquí els horaris dels diferents transports: - RODALIES DE CATALUNYA